Võistlusjuhend 
Märjamaa rahvasprint  
laupäeval, 2. augustil 2008. a  MÄRJAMAAL

"Hepa Cup 2008" VI etapp

Kooskõlastatud EAL Rahvaspordikomitees 
Registreeritud EAL-s nr 69/RS

1. VÕISTLUSE KOHT, AEG, AJAKAVA

1.1. Võistlus toimub MÄRJAMAAL                                                                                               1.1.1. Raja pikkus: 2500  m
1.1.2. Raja laius: 3-10 m
1.1.3. Pinnas: 40% asfalt, 40% kruus, 20% muu

1.2. Ajakava
1.2.1. Reedel, 4. juulil 2008. a avaldatakse võistlusjuhend
1.2.2. Esmaspäeval, 7. juulil 2008. a kell 08.00 algab osavõtjate registreerimine
1.2.3. Teisipäeval, 29. juulil 2008. a kell 20.00 lõpeb osavõtjate registreerimine
1.2.4. Neljapäeval, 31. juulil 2008. a kell 14.00 avaldatakse osavõtjate nimekiri
1.2.5. Laupäeval, 2. augustil 2008. a:
07.00-09.30 - registreerimine, dokumentide kontroll
07.00-10.00 - autode tehniline kontroll
07.00-10.15 - võistlusrajaga tutvumine jalgsi või mootorita liiklusvahendil                                                                                                                                                                                                                                                                                                                                                                                                                                                                                                                                                                                                  10.20 võistlusrajaga tutvumine autokolonnis võistluse korraldaja järel                       10.45 - võistlejate koosolek ja võistluse avamine
11.00 - esimese võistlussõidu start
Autasustamine pärast võistlussõitude lõppu.
Võistluse täpne ajakava, stardijärjekord ja info avaldatakse võistluse ametlikul teadetetahvlil (ATT) võistluspaigas Märjamaa võimla juures.

2. KORRALDAJA

2.1. Võistluse korraldab MÄRJAMAA SPORDIKLUBI

2.2. Ametnikud
Võistluse juht:  Taivo Sisas, 5620 0023                                                   Rajameister: Marek Link
Tehnilise komisjoni esimees: Tõnu Sepp, 504 0562
Võistluse sekretär: Teele Sepp, 5835 2680, e-mail teele@rsracing.ee                                              

3. ARVESTUSKLASSID, VÕISTLUSAUTOD

3.1. Arvestusklassid
3.1.1. J18 - kuni 18-aastased noored (kaherattaveolised tänavasõiduautod mootori kubatuuriga alla 2000 cm³)
3.1.2. 4WD - neljarattaveolised autod, sh EAL tehnilist kaarti omavad autod
3.1.3. 2WD sport - kaherattaveolised EAL tehnilist kaarti omavad autod
3.1.4. 2WD-V - kuni 1600 cm³ mootori töömahuga kaherattaveolised tänavasõiduautod
3.1.5. 2WD-S - üle 1600 cm³ mootori töömahuga kaherattaveolised tänavasõiduautod
3.1.6. ML - Moskvich Liiga tehnonõuetele vastavad Moskvitš-tüüpi tänavasõiduautod
3.1.7. Naised - kaherattaveolised tänavasõiduautod

3.2. Võistlusautod 
3.2.1. Võistlusautod (välja arvatud EAL tehnilist kaarti omavad sportautod) peavad vastama kehtivatele rahvaralli ja rahvasprindi tehnilistele tingimustele. EAL tehnilist kaarti omavad autod peavad vastama FIA/EAL tehnilistele tingimustele ning olema EAL võistlusmäärustike kohased kas ralliks, krossiks või ringrajasõiduks.
3.2.2. Võistluse ajaks on lubatud eemaldada varuratas, tungraud ja tõkiskingad. Tulekustuti, autoapteegi ning ohukolmnurga eemaldamine ei ole lubatud.
3.2.3. Tehnilist kontrolli mitteläbinud võistlusautot starti ei lubata.
3.2.4. Rendiautol võistlemine on lubatud ainult eelneval kokkuleppel korraldajate ja rendifirmaga (ei kehti liisingautode kohta).
3.2.5. Võistlusauto tehnoseisundit ja rehve ning võistlejate varustust võib kontrollida kogu võistluse vältel.
3.3  Kõik võistlusautod peavad hooldusalal kasutama autode all vedelikkindlat alustenti!                                                                                      3.4 J18- klassis hooldusalast starti tohib võistlusautot juhtida AINULT juhtimisõigusega isik.

4. OSAVÕTJAD

4.1. Võistlustest osavõtjad peavad mandaadis esitama: 
4.1.1. täidetud ja allkirjastatud osavõtuavalduse
4.1.2. kehtiva võistlejakaardi või võistlejalitsentsi
4.1.3. juhiloa (p 3.1.2.-3.1.7. märgitud võistlejad)
4.1.4. sõiduki registreerimistunnistuse
4.1.5. sõiduki kasutusõigust tõendava dokumendi (vajadusel)
4.1.6. tehnilise kaardi (p 3.1.2.-3.1.3. osalevatel sportautodel)

4.2. Alla 18-aastasel võistlejal on lubatud osaleda kaassõitjata või kaassõitjaga, kes omab kehtivat võistlejalitsentsi või rahvaspordi võistlejakaarti ning kehtivat juhiluba, seejuures kaassõitja ei tohi piloodina Märjamaa rahvasprindist osa võtta. 

4.3. Ühel autol võib ühes klassis võistelda kaks võistlejat, kes mõlemad tasuvad osavõtumaksu.

4.4. Kui võistlusautoga osaleb kaks või enam võistlejat, tohib võistlussõidu ajal olla nähtaval ainult õige stardinumber. Ülejäänud stardinumbrid tuleb võistlejal sõidu ajaks kinni katta.

4.5. Starti lubatakse kuni 160 võistlusele eelregistreerunud osavõtjat.

5. VÕISTLUSTE KÄIK

5.1. Võistlus viiakse läbi vastavuses rahvasprindi võistlusmääruse, tehniliste tingimuste ja käesoleva võistlusjuhendiga.

5.2. Võistlusrajaga tutvumine jalgsi või mootorita liiklusvahendil. Samuti ühel korral autokolonnis võistluse juhi järel. 

5.3. Stardijärjekord arvestusklasside kaupa vastavalt osavõtjate nimekirjale. Stardijärjekorra määrab korraldaja, see avaldatakse võistluspäeval ametlikul teadetetahvlil. Kõik võistlejad peavad reastuma eelstardi tsoonis vastavalt stardijärjekorrale. Hilinenud võistlejat starti ei lubata.

5.4. Stardiintervalli määrab võistluse juht. 

5.5. Stardisignaal fooriga. Stardimärguandeks punaste fooritulede kustumishetk.

5.6. Valestardi eest karistus 10 sekundit.

5.7. Kui võistleja ei stardi 20 sekundi jooksul, loetakse võistleja katkestanuks antud võistlussõidus. 

5.8. Rajatähiste esialgselt kohalt liigutamised, ümberajamised ja STOP-märgi juures peatumise eiramine fikseeritakse faktikohtunike poolt. Iga fikseeritud rikkumise eest lisatakse võistleja vooru ajale 10 trahvisekundit.

5.9. Toimub kolm võistlussõitu. Lõplik tulemus kahe parema võistlussõidu aegade summeerimise teel.

5.10. Kõik tulemused vastavalt finišiprotokollile.

6. VASTULAUSED

6.1. Vastulause esitamise aeg 15 minutit pärast esialgsete tulemuste avaldamist ATT-l. Vastulause kautsjon 3000 krooni.

6.2. Vastulaused mootori kubatuuri kohta võib erandkorras kohapeal vajalike mõõteseadmete puudumisel lahendada kolme tööpäeva jooksul pärast võistlust, õigustatud vastulause korral kuuluvad auhinnad hilisemale ümberjagamisele.

6.3. Kõik kulud auto kontrollimiseks ja transpordiks tuleb katta:
a) hagejal, kui vastulauset ei rahuldatud 
b) kostjal, kui vastulause rahuldati

7. OSAVÕTUMAKSUD

7.1. Osavõtumaksud võistlejaile on järgmised:
4WD, 2WD sport, 2WDa, 2WDb, ML, naised: 600 krooni
J18: 300 krooni

7.2. Osavõtumaks tasutakse võistluspäeval mandaadis. 
8. REKLAAM, KLEEBISED

8.1. Korraldaja väljastab võistlejaile võistlusnumbrid.

8.2. Korraldaja broneerib võistlusautol koha reklaamiks.

8.3. Võistlusnumbrid ja reklaamid peavad olema autole kinnitatud vastavalt mandaadis saadud juhistele enne tehnilisele ülevaatusele saabumist.

9. AUTASUSTAMINE

9.1. Iga arvestusklassi kolme paremat autasustatakse karikaga.

9.2. Võistlus on avatud lisaauhindadele.

10. LISASÄTTED

10.1. Võistlejad peavad järgima kohtunike korraldusi kogu võistluse jooksul.

10.2. Võistlejate parklas on keelatud liikuda kiiremini kui 15 km/h. Kohtuniku poolt fikseeritud silmanähtava kiiruseületamisega kaasneb karistus kuni võistluselt eemaldamiseni.

10.3. Võistluse ajal võistlusautoga võistlusalast väljaminek on keelatud. Rikkumisel karistus kuni võistluselt eemaldamiseni.

10.4. Iga võistleja osaleb omal vastutusel. Võistluse korraldajad ja Eesti Autospordi Liit ei vastuta võimalike õnnetuste ning nende tagajärgede eest